জাক দ্যুবোশে
জাক দ্যুবোশে (ফরাসি: Jacques Dubochet) (জন্ম ৮ই জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন।  তিনি ২০১৭ সালে জার্মান-মার্কিন বিজ্ঞানী জোয়াকিম ফ্রাঙ্ক এবং স্কটীয় বিজ্ঞানী রিচার্ড হেন্ডারসনের সাথে যৌথভাবে  হিমশীতল ইলেক্ট্রন অণুবীক্ষণ যন্ত্রের (ক্রায়ো ইলেক্ট্রন মাইক্রোস্কোপ) উদ্ভাবনের জন্য রসায়ন বিজ্ঞানে নোবেল পুরস্কার অর্জন করেন। যন্ত্রটির সাহায্যে জৈব অণুর উচ্চ রেজোল্যুশনের চিত্র পর্যবেক্ষণ করা সম্ভব হয়। 